**«Ոչ ամենահաջող օրը»** (ռուս.՝ «Не самый удачный день»), 1966 թվականի խորհրդային ֆիլմ, որը նկարահանել է ռեժիսոր Յուրի Եգորովը Յուլիան Սեմյոնովի «Դունեչկան և Նիկիտան» ստեղծագործության հիման վրա։

Սյուժե
------

Մի օր Ստեպանով ամուսինները գնում են դատարան՝ ամուսնալուծվելու համար, իսկ իրենց փոքրիկ դստերը՝ Դունյային, թողնում են Նադյա Ստեպանովայի եղբոր՝ Նիկիտայի մոտ։ Սակայն Նիկիտան պետք է հասցնի գնալ թատերական ինստիտուտ և ռադիոներկայացման ձայնագրման։ Բացի այդ, նա պետք է օգնի իր ընկեր Գրանատիկովին քննություն հանձնել՝ խաբելով դոցենտին, ինչպես նաև պետք է վերլուծի իր զգացմունքներն ընկերուհու՝ սկսնակ կինոաստղ Անյայի հանդեպ։ Դունեչկան դառնում է Նիկիտայի անփոփոխ ուղեկիցը։

Ստեպանովները ամուսնալուծվելուց հետո շարունակում են հարաբերությունները պարզել նաև դատից հետո։ Միտյային օգնում է նրա հին ընկերը՝ Լևոնը, իսկ Նադյային՝ բուժքույրը՝ նրա գործընկերուհին։

Ավելի ուշ Նիկիտայի ու Դունեչկի գիշերային վերադարձը վախեցնում է Ստեպանովներին։

Դերերում
--------

* Նիկիտա Միխալկով – *Նիկիտա*
* Սվետլանա Սվետլիչնայա – *Նադյա Ստեպանովա, Նիկիտայի քույրը*
* Վլադիմիր Զամանսկի – *Միտյա Ստեպանով, Նադյայի ամուսինը*
* Օլգա Գոբզևա – *Անյա, Նիկիտայի ընկերուհին*
* Նինա Սազոնովա – *Աննա Տրոֆիմովնա, դատարանի նախագահ*
* Իգոր Կվաշա – *Լևոն, Ստեպանովի ընկերը*
* Բորիս Իվանով – *Միխայիլ Նիկոլաևիչ Պինչուկ, դոցենտ*
* Օլգա Արոսևա – *բուժքույր, Նադյայի գործընկերուհին*
* Իգոր Վասիլև – *սրճարանի այցելու*
* Իգոր Յասուլովիչ – *Իգոր, Անյայի համակուրսեցին*
* Վլադիմիր Գրամատիկով – *Վոլոդյա Գրանատիկով, Նիկիտայի ընկերը*
* Գրիգորի Լյամպե – *հանդերձապահ*

Երաժշտություն
-------------

Ֆիլմում օգտագործվել են Բուլատ Օկուջավայի («Ցտեսություն, տղաներ», ռուս.՝ «До свидания, мальчики»), Իննա Կաշեժևայի, Ալեքսանդր Գալիչի («Հարցրեք, տղաներ...», ռուս.՝ «Спрашивайте, мальчики…») երգերը։

Ստեղծման պատմություն
--------------------

«Դունեչկան և Նիկիտան» վիպակը հիմնված է Սեմյոնովի կենսագրության վրա։ Նա ամուսնացած էր Նիկիտա Միխալկովի քրոջ հետ։ Դունյայի դերը կատարել է Սեմյոնովի ավագ դուստրը՝ Դարյա Սեմյոնովան՝ Նիկիտա Միխալկովի զարմուհին։ Այսպիսով, Նիկիտայի և Դունյայի գլխավոր դերերը կատարել են նրանց իրական նախատիպերը։

Քննադատություն
--------------

Քննադատ Միխայիլ Սերգեևիչ Բելյավսկին նշել է ֆիլմի ոճական մոտիկությունն այնպիսի ֆիլմերի հետ, ինչպիսին է՝ «Ես քայլում եմ Մոսկվայում» (ռուս.՝ «Я шагаю по Москве»): Այս ոճաբանությունը նա նշել է որպես «մոդեռն» ոճ։ Բելյավսկին կարծում է, որ, չնայած պատմվածքի թեթևությանը, ֆիլմը լուրջ հարցեր է շոշափում, բայց երբեմն «իմաստի և նշանակության առումով քիչ էական» դրվագներ «պատկերավոր կերպով» լուծված են «ավելի հստակ, թարմ, ինքնատիպ»։ Քննադատը նշում է Գոբզևայի և Միխալկովի տաղանդավոր խաղը։ Եվ ընդհանուր առմամբ, կարծում է, որ ֆիլմը գտնվում է «նոր, ժամանակակից կինոլեզվի» որոնումների փուլում, ինչը շատ բանով որոշում է թե նկարի արժանիքները, թե թերությունները.

«Թատրոն» ամսագրից Դենիս Գորելովը նշել է, որ մնջախաղի տեսարանը փոխառվել է լեհական «Ցտեսություն, մինչև վաղը» ֆիլմից։

Ծանոթագրություններ
------------------

1. ↑  Семёнов, Юлиан Семёнович — Биография на сайте jewage
2. ↑  Игорь КЛЕБАНОВ. ЮНОСТЬ НИКИТЫ Archived 2017-08-02 at the Wayback Machine. на сайте «Новой газеты»
3. ↑  Никита Михалков Archived 2014-02-25 at the Wayback Machine. на сайте Культурный Фонд Юлиана Семенова
4. ↑  «Спутник Кинозрителя» 04/1967 с. 10-11
5. ↑  Денис Горелов. «Либо пан — либо пропал» в журнале «Театр» № 5, 2012

Արտաքին հղումներ
----------------

* Գրող Յուլիան Սեմյոնովի ֆիլմագրությունը
* «Ոչ ամենահաջող օրը» ֆիլմը
* «Ոչ ամենահաջող օրը» ֆիլմը Archived 2021-10-27 at the Wayback Machine. film.ru կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |